Na twarnišću noweho zachoda Małowjelkowskeho prazwěrjenca
Mały Wjelkow (SN/MWj). Dypkownje k spočatkej klětušeje sezony, 1. apryla 2017, ma nowe zachodne twarjenje Małowjelkowskeho prazwěrjenca hotowe być. Ale hižo nětko je wone atrakcija. Ludźo móža přez dźěry w płoće hladać, kak konstrukcija rosće. „Twar so pozitiwnje na naš marketing wuskutkuje, a njejsym tuž zły, zo traje dlěje, hač spočatnje wotpohladane“, praji jednaćel Budyskeje wobdźělenskeje a wobhospodarjenskeje towaršnosće (BBB) Volker Bartko.
szl_Latn szl_Latn